ಟೈಸನ್‌ ಮತ್ತು ಆಗಿನ ಅಗ್ರಗಣ್ಯ ಚಾಂಪಿಯನ್‌ ಹೋಲಿಫೀಲ್ಡ್‌ರ ನಡುವಿನ ಪಂದ್ಯವು ನಡೆಯಲಿಲ್ಲ. ಟೈಸನ್‌ ಇಂಡಿಯಾನಾಪೊಲಿಸ್‌ ನಗರದ ಹೋಟೆಲ್‌ನ ಕೋಣೆಯಲ್ಲಿ ಮಿಸ್‌ ಬ್ಲಾಕ್‌ ರ್ಹೋಡ್‌ ಐಸ್‌ಲೆಂಡ್‌ ಪ್ರಶಸ್ತಿ ವಿಜೇತೆ 18-ವರ್ಷದ ಯುವತಿ ಡೆಸಿರೀ ವಾಷಿಂಗ್ಟನ್‌ರ ಅತ್ಯಾಚಾರ ಮಾಡಿದುದಕ್ಕಾಗಿ ಜುಲೈ 1991ರಲ್ಲಿ ಬಂಧಿತರಾದರು. ಟೈಸನ್‌‌ರ ಅತ್ಯಾಚಾರ ಆರೋಪದ ವಿಚಾರಣೆ ಇಂಡಿಯಾನಾಪೊಲಿಸ್‌ ನ್ಯಾಯಾಲಯದಲ್ಲಿ ಜನವರಿ 26ರಿಂದ ಫೆಬ್ರವರಿ 10, 1992ರವರೆಗೆ ನಡೆಯಿತು. ಮುಖ್ಯ ಫಿರ್ಯಾದುದಾರರಾದ, ಡೇವಿಡ್‌ ಡ್ರೇಯರ್‌, J. ಗ್ರೆಗರಿ ಗ್ಯಾರಿಸನ್‌, ಮತ್ತು ಬಾರ್ಬರಾ J. ಟ್ರಾಥೆನ್‌ರು ಆಕರ್ಷಕ ಯುವತಿಯರೊಂದಿಗಿನ ಆತನ ಹಿಂದಿನ ದುರ್ನಡತೆಗಳ ಇತಿಹಾಸವನ್ನು ದಾಖಲಿಸಿ ಟೈಸನ್‌ರನ್ನು ಇದಕ್ಕೆ ಕಾರಣಭೂತರನ್ನಾಗಿ ಬಿಂಬಿಸಲು ಪ್ರಯತ್ನಿಸಿದರು. ಟೈಸನ್‌‌ರ ಪ್ರತಿವಾದಿ ವಕೀಲರುಗಳಾದ, ಕಥ್ಲೀನ್‌ I. ಬೆಗ್ಗ್ಸ್‌‌, ವಿನ್ಸೆಂಟ್‌ J. ಫುಲ್ಲರ್‌, ಮತ್ತು F. ಲೇನ್‌ ಹರ್ಡ್‌ರು ಟೈಸನ್‌ರನ್ನು ನಿರ್ದೋಷಿ/ನಿಷ್ಕಪಟಿ ಬಲಿಪಶುವಾಗಿ ಹಾಗೂ ವಾಷಿಂಗ್ಟನ್‌ಳನ್ನು ಟೈಸನ್‌ರಿಗೆ ಹಾನಿ ಉಂಟುಮಾಡಿ ಪ್ರಚಾರ ಪಡೆಯುವ ಉದ್ದೇಶ ಹೊಂದಿರುವ ಓರ್ವ ಕುತ್ಸಿತ ಬುದ್ಧಿಯ ಮಹಿಳೆ ಎಂದು ಬಿಂಬಿಸಲು ಯತ್ನಿಸಿದರು. 

ಸಾಕ್ಷಿಸ್ಥಾನದಲ್ಲಿ ಡೆಸಿರೀ ವಾಷಿಂಗ್ಟನ್‌ ಜುಲೈ 19, 1991ರಂದು 1:36 amರ ಸಮಯದಲ್ಲಿ ಔತಣಕೂಟಕ್ಕೆ ಆಹ್ವಾನಿಸಿ ಟೈಸನ್‌ರಿಂದ ದೂರವಾಣಿ ಕರೆ ಬಂದಿತೆಂದು ಹೇಳಿಕೆ ನೀಡಿದರು. ವಾಷಿಂಗ್ಟನ್‌ ಟೈಸನ್‌ರ ಲಿಮೋಸಿನ್‌ ಕಾರಿನಲ್ಲಿ ಆತನ ಜೊತೆಗೆ ಹೋಗುತ್ತಿರುವಾಗ, ಟೈಸನ್‌ ತನ್ನೊಂದಿಗೆ ಲೈಂಗಿಕ ಚರ್ಯೆಗಳನ್ನು ಮಾಡಲೆತ್ನಿಸಿದರು ಎಂದು ಹೇಳಿಕೆ ನೀಡಿದರು. ಆತನ ಹೋಟೆಲ್‌ ಕೋಣೆ ತಲುಪಿದ ನಂತರ ತನ್ನ ಹಾಸಿಗೆಗೆ ಕಟ್ಟಿ ಹಾಕಿ ಆಕೆ ನಿಲ್ಲಿಸಲು ಯಾಚಿಸಿದರೂ ಕೇಳದೇ ಟೈಸನ್‌ ಆಕೆಯ ಮೇಲೆ ಅತ್ಯಾಚಾರ ಎಸಗಿದರು. ನಂತರ ಕೋಣೆಯ ಹೊರಗೋಡಿ, ತಾನು ಟೈಸನ್‌‌ರ ಚಾಲಕನಿಗೆ ತನ್ನ ಹೋಟೆಲ್‌ಗೆ ಮರಳಿಸುವಂತೆ ಕೇಳಿದೆ ಎಂಬ ಹೇಳಿಕೆ ನೀಡಿದರು. ಫುಲ್ಲರ್‌ರಿಂದ ಪಾಟಿಸವಾಲಿಗೊಳಗಾದಾಗ ಆಕೆ ಒತ್ತಾಯಪೂರ್ವಕವಾಗಿ ಅನೇಕ ಸಂದರ್ಭಗಳಲ್ಲಿ, ವಾಷಿಂಗ್ಟನ್‌ ಟೈಸನ್‌‌ರ ಹೋಟೆಲ್‌ ಕೋಣೆಯಿಂದ ಹೊರಕ್ಕೆ ಹೋಗಲು ಸಾಧ್ಯವಿದ್ದರೂ ಹೋಗದೇ ಇದ್ದುದಾಗಿ ಒಪ್ಪಿಕೊಳ್ಳಬೇಕಾಯಿತು. ಫುಲ್ಲರ್‌ ಲೈಂಗಿಕವಾಗಿ ಪುರುಷರನ್ನು ದಾರಿತಪ್ಪಿಸುವ ವಾಷಿಂಗ್ಟನ್‌ರದೇ ಇತಿಹಾಸದ ಬಗ್ಗೆ ವಿಚಾರಣೆ ಸಹಾ ನಡೆಸಿದರು. 

ವಾಷಿಂಗ್ಟನ್‌ಳ ಹೇಳಿಕೆಗೆ ಭಾಗಶಃ ದೃಢೀಕರಣವು ಟೈಸನ್‌‌ರ ಚಾಲಕ ವಿರ್ಜಿನಿಯಾ ಫಾಸ್ಟರ್‌, ನೀಡಿದ ಸಾಕ್ಷ್ಯದಲ್ಲಿ ಡೆಸಿರೀ ವಾಷಿಂಗ್ಟನ್‌ರು ಆಘಾತಕ್ಕೊಳಗಾಗಿದ್ದ ಮನಃಸ್ಥಿತಿಯನ್ನು ಪುಷ್ಟೀಕರಿಸಿದ್ದರಿಂದ ಒದಗಿತು. ಘಟನೆ ನಡೆದ 24 ಗಂಟೆಗೂ ಹೆಚ್ಚಿನ ಸಮಯದ ನಂತರ ವಾಷಿಂಗ್ಟನ್‌ರನ್ನು ಪರೀಕ್ಷಿಸಿದ ತುರ್ತುಚಿಕಿತ್ಸಾ ಕೊಠಡಿಯ ವೈದ್ಯ Dr. ಥಾಮಸ್‌ ರಿಚರ್ಡ್‌ಸನ್‌ರಿಂದ ವಾಷಿಂಗ್ಟನ್‌ ನಿಜವಾಗಿಯೂ ಅತ್ಯಾಚಾರಕ್ಕೊಳಗಾಗಿರಬಹುದು ಎಂಬ ಸಾಕ್ಷ್ಯದಿಂದಾಗಿ ಮತ್ತಷ್ಟು ಪುರಾವೆ ಒದಗಿತು. 

ಫುಲ್ಲರ್‌ರ ನೇರ ವಿಚಾರಣೆಯಲ್ಲಿ ಸಾಕ್ಷಿಸ್ಥಾನದಲ್ಲಿ ನಿಂತ ಟೈಸನ್‌ ಎಲ್ಲ ಚಟುವಟಿಕೆಯೂ ವಾಷಿಂಗ್ಟನ್‌ಳ ಪೂರ್ಣ ಸಹಕಾರದೊಂದಿಗೇ ನಡೆದಿದ್ದು ತಾನು ಆಕೆಯನ್ನು ಖಂಡಿತಾ ಒತ್ತಾಯ ಮಾಡಿರಲಿಲ್ಲ ಎಂದು ಹೇಳಿಕೆ ನೀಡಿದರು. ಆದರೆ ಗ್ಯಾರಿಸನ್‌ರಿಂದ ಪಾಟೀಸವಾಲಿಗೊಳಗಾದಾಗ, ಟೈಸನ್‌ ವಾಷಿಂಗ್ಟನ್‌ರನ್ನು ದಾರಿತಪ್ಪಿಸಿ/ಮರೆಮಾಚಿದ್ದಾಗಿ ಮಾಡಿದ ಆರೋಪಗಳನ್ನು ನಿರಾಕರಿಸಿದ್ದಲ್ಲದೇ ಆಕೆಯೇ ತನ್ನೊಂದಿಗೆ ಜೊತೆಗೂಡಲು ಅಪೇಕ್ಷಿಸಿದ್ದಾಗಿ ಪಟ್ಟುಹಿಡಿದರು. ಟೈಸನ್‌‌ರು ಪಾಟೀಸವಾಲಿನಲ್ಲಿ ಪ್ರಶ್ನೆಗಳಿಗೆ ನೀಡಿದ ಪ್ರತಿಕೂಲ ಮತ್ತು ರಕ್ಷಣಾತ್ಮಕ ಪ್ರತಿಕ್ರಿಯೆಗಳಿಂದಾಗಿ ನ್ಯಾಯಪೀಠಕ್ಕೆ ಆತನ ನಡತೆಯು ಪಶುವಿನಂತದು ಹಾಗೂ ಆತನು ಅಹಂಕಾರಿ ಎಂಬ ಅಭಿಪ್ರಾಯ ಮೂಡಲು ಕಾರಣ ಎಂದು ನಂತರ ಊಹಿಸಲಾಯಿತು. 

ಫೆಬ್ರವರಿ 10, 1992ರಂದು ಬಹುಮಟ್ಟಿಗೆ 10 ಗಂಟೆಗಳ ಕಾಲ ಸಾವಕಾಶವಾಗಿ ಪರ್ಯಾಲೋಚನೆ ನಡೆಸಿದ ಬಳಿಕ ನ್ಯಾಯಪೀಠವು ಟೈಸನ್‌ರನ್ನು ಅತ್ಯಾಚಾರದ ಅಪರಾಧಿಯೆಂದು ಘೋಷಿಸಿತು.

ಇಂಡಿಯಾನಾ ಕಾನೂನಿನ ಪ್ರಕಾರ, ಅಪರಾಧಿಯೆಂದು ಘೋಷಿಸಲಾದ ಪ್ರತಿವಾದಿಯು ಸೆರೆವಾಸದ ಶಿಕ್ಷೆಯು ವಿಧಿಸಲಾದ ಮರುಕ್ಷಣದಿಂದಲೇ ಸೆರೆಯಲ್ಲಿರಬೇಕು. ಮಾರ್ಚ್‌ 26ರಂದು ಆತನಿಗೆ, 10 ವರ್ಷದ ಶಿಕ್ಷೆ ವಿಧಿಸಲಾಯಿತು, ಆರು ವರ್ಷಗಳ ಕಾಲ ಸೆರೆಯಲ್ಲಿ ಮತ್ತು ನಾಲ್ಕು ವರ್ಷಗಳ ಕಾಲ ಪರೀಕ್ಷಣೆಯಲ್ಲಿರಬೇಕಾಗಿತ್ತು, ಮೂರು ವರ್ಷಗಳ ಕಾಲ ಸೆರೆವಾಸ ಅನುಭವಿಸಿದ ನಂತರ ಮಾರ್ಚ್‌ 1995ರಲ್ಲಿ ಆತ ಬಿಡುಗಡೆಯಾದರು. ಸೆರೆವಾಸದ ಅವಧಿಯಲ್ಲಿ ಟೈಸನ್‌ ಇಸ್ಲಾಂಗೆ ಮತಾಂತರ ಹೊಂದಿದ್ದರು.

ಸೆರೆಯಿಂದ ಪೆರೋಲ್‌/ನಂಬಿಕೆಯವಾಗ್ದಾನದ ಮೇಲೆ ಬಿಡುಗಡೆಯಾದ ನಂತರ ಟೈಸನ್‌ 1995ರ ಕೊನೆಯವರೆಗೆ ಕುಸ್ತಿಪಂದ್ಯಗಳಲ್ಲಿ ಭಾಗವಹಿಸಲಿಲ್ಲ. ಆತ ಎರಡು ಚೇತರಿಕೆಯ ಪಂದ್ಯಗಳಲ್ಲಿ ಪೀಟರ್‌ ಮೆಕ್‌ನೀಲೆ ಮತ್ತು ಬಸ್ಟರ್‌ ಮಾಥಿಸ್‌ Jr.ರ ವಿರುದ್ಧ ಭಾಗವಹಿಸಿ ಸುಲಭ ಜಯ ಗಳಿಸಿದರು. ಸೆರೆವಾಸ ನಂತರದ ಟೈಸನ್‌‌ರ ಮೊದಲ ಚೇತರಿಕೆ ಪಂದ್ಯದಲ್ಲಿನ ಜನರ ಆಸಕ್ತಿಯು ಯುನೈಟೆಡ್‌ ಸ್ಟೇಟ್ಸ್‌ನ PPV ಟೆಲಿವಿಷನ್‌/ಕಿರುತೆರೆ ವಾಹಿನಿಯ ದಾಖಲೆಯ $63 ದಶಲಕ್ಷವೂ ಸೇರಿದಂತೆ ವಿಶ್ವದಾದ್ಯಂತ US$96 ದಶಲಕ್ಷಗಳಿಗೂ ಹೆಚ್ಚಿನ ಗಳಿಕೆ ಹುಟ್ಟುವಷ್ಟು ಹೆಚ್ಚಿತ್ತು. 1.52 ದಶಲಕ್ಷ ಮನೆಗಳು ಪಂಧ್ಯದ ನೇರ ಪ್ರಸಾರವನ್ನು ಕೊಂಡಿದ್ದು, ಆ ಕಾಲದ PPV ವೀಕ್ಷಕದರ/ಜನಪ್ರಿಯತೆ ಮತ್ತು ಆದಾಯ ದಾಖಲೆಗಳನ್ನು ಮೀರಿಸುವ ದಾಖಲೆಗಳು ಸೃಷ್ಟಿಯಾದವು. 89 ಸೆಕೆಂಡುಗಳ ಲಘು ಕುಸ್ತಿಯಲ್ಲಿ ಟೈಸನ್‌ರನ್ನು ಎದುರಿಸಿದ ಮೆಕ್‌ನೀಲೆ ಕ್ಷಿಪ್ರವಾಗಿ ಕುಸಿದರು, ಇದರಿಂದಾಗಿ ಟೈಸನ್‌‌ರ ಆಡಳಿತ ವ್ಯವಸ್ಥೆಯು ಆತನ ಮರುಕಳಿಕೆಯು ಸುಲಭವಾಗಲೆಂದು ಸುಲಭವಾಗಿ ಸೋಲಿಸಬಹುದಾದ ಮತ್ತು ಅನರ್ಹರಾದ ಕುಸ್ತಿಪಟುಗಳ "ಟೊಮೆಟೊ ಕ್ಯಾನ್‌/ಡಬ್ಬಿಗಳನ್ನು" ಸಾಲಾಗಿ ನಿಲ್ಲಿಸಿದೆ ಎಂಬ ಟೀಕೆಯನ್ನು ಎದುರಿಸಬೇಕಾಯಿತು.

ಮಾರ್ಚ್‌ 1996ರಲ್ಲಿ ಫ್ರಾಂಕ್‌ ಬ್ರೂನೋರನ್ನು (ಪರಸ್ಪರರ ಎರಡನೇ ಪಂದ್ಯ) ಮೂರನೇ ಸುತ್ತಿನಲ್ಲಿ ನಾಕ್‌ ಔಟ್‌ ಮಾಡುವ ಮೂಲಕ ಆತನಿಂದ WBC ಪ್ರಶಸ್ತಿಯನ್ನು ಮರಳಿಪಡೆಯುವಲ್ಲಿ ಯಶಸ್ವಿಯಾದರು. ಟೈಸನ್‌ ಅದೇ ವರ್ಷದ ಸೆಪ್ಟೆಂಬರ್‌ನಲ್ಲಿ ಒಂದೇ ಸುತ್ತಿನಲ್ಲಿ ಚಾಂಪಿಯನ್‌ ಬ್ರೂಸ್‌ ಸೆಲ್ಡನ್‌ರನ್ನು ಸೋಲಿಸುವ ಮೂಲಕ WBA ಪ್ರಶಸ್ತಿಯನ್ನು ತಮ್ಮ ಮುಡಿಗೆ ಸೇರಿಸಿಕೊಂಡರು. ಸೆಲ್ಡನ್‌ರು ಎದ್ದು ಕಾಣುವ ಹಾಗೆ ಪಂದ್ಯದಲ್ಲಿ ಟೈಸನ್‌ ನೀಡಿದ ಹಾನಿಕರವಲ್ಲದ ಹೊಡೆತಗಳಿಗೆ ಕುಸಿದುಬಿದ್ದುದಕ್ಕೆ ತೀವ್ರವಾಗಿ ಟೀಕೆಗೊಳಗಾದರಲ್ಲದೇ ವಿಪರೀತ ಅಪಹಾಸ್ಯಕ್ಕೆ ಸಹಾ ಈಡಾದರು.

ಅತ್ಯಾಚಾರ ಆರೋಪ ನಿರ್ಣಯ, ಸೆರೆವಾಸ, ಮತ್ತು ಪರಿಣಾಮಗಳು
ಆರಂಭದ ದಿನಗಳು
ಟೈಸನ್‌ ಸಾಕ್ಷ್ಯಚಿತ್ರ
ಜನಪ್ರಿಯ ಸಂಸ್ಕೃತಿಯಲ್ಲಿ